《大司空潘公寄示河渠诸刻卒业赋此奉赠》
明代·胡应麟

巨轴高悬照紫霞，平成功就世谁加。渠通上国三千里，堰护长淮十万家。

匝地甘棠偏捧露，参天垂柳不沾沙。傍观漫自工萋菲，白发臣心尽海涯。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。